முன் அட்டையில் நிலவிருட்டில் பனைமரம் இருண்ட பின்னணியில் நிற்பது பாஞ்சாலி துகிலுரியப்பட்ட போது பாரதி சொன்ன "நெட்டைநெடு மரங்களென நின்றனர்" என்பதையும் எனக்கு ஞாபகப் படுத்தியது. வெளியேற்றப்பட்ட -வெளியேறிச் செல்லும்- வட புல முஸ்லிம்களின் துயர நிலையையும் இரவின் இருளாய் இருண்ட வாழ்வின் பயணமாய் அமைந்த வரலாற்றுச் சோகத்தை படம் பிடித்துக் காட்டுகிறது. பின் அட்டைப்படத்தில் கவிஞர் அல்லாமா இக்பாலின் கவிதை வரிகளும் , அந்த நூலின் அட்டைப்பட நிறமும் இயல்பாகவே பார்வையை ஈர்க்கும் வண்ணம் அமைந்துள்ளன.